Rezumatul Studiului 13 - Refacerea finală a unităţii

1. **Unitate în speranţă. Ioan 14:3**
	* Isus însuşi a promis că va reveni. Această promisiune a umplut de speranţă credincioşii, deoarece Dumnezeu îşi îndeplineşte totdeauna promisiunile (1 Împ. 8:56).
	* La fel cum s-a profetizat că se va naşte în Betleem (Mica 5:1) şi că va fi uns în anul 27 era noastră (Daniel 9:25), s-a profetizat – de la Enoh şi până la Ioan – că va reveni însoţit de sfinţii Săi îngeri (Iuda 14; Apocalipsa 19:11-14).
	* La fel de exact cum s-au împlinit profeţiile cu privire la Prima Venire, se vor împlini şi cele referitoare la cea de-a Doua.
2. **Unitate în înviere. 1 Tesaloniceni 4:16-17**
	* La cea de-a Doua Venire, învierea va fi evenimentul care va uni definitiv în Hristos pe toţi fiii lui Dumnezeu. În plus, conform cu 1 Corinteni 15:51-57, trupurile noastre vor fi transformate.
3. **Unitate în restaurare. Isaia 11:6-8**
	* Când Dumnezeu va restaura toate aceste lucruri, ele vor reveni la starea pe care o aveau înainte de căderea în păcat.
	* Vom experimenta o viaţă fără violenţă, o pace eternă alături de Creatorul nostru.
	* Odată cu încheierea păcatului, va fi restaurată armonia universal.
4. **Unitate într-un nou cămin. Apocalipsa 22:2**
	* În ultimele două capitole din Apocalipsa, Dumnezeu îi prezintă lui Ioan căminul celor răscumpăraţi: Noul Ierusalim. Vom fi o mare familie, uniţi în acelaşi loc.
	* Iluminaţi de slava lui Dumnezeu, vom alerga pe străzi de aur, vom planta vii şi grădini; relaţiile rupte de păcat vor fi restaurate.
	* Lângă râul vieţii, în fiecare lună vom mânca din pomul vieţii. Frunzele acestui arbore ne vor vindeca orice răni: rasiale, etnice, tribale sau lingvistice,care au degradat şi divizat umanitatea atâtea secole.
5. **Unitate pentru veşnicie. Isaia 35:5-6.**
	* Cum va fi trupul nostru pe Noul Pământ? Ne vom putea recunoaşte unii pe alţii? Animalele vor fi aşa cum le cunoaştem?
	* Propriile noastre sentimente şi gânduri vor fi pure. Dragostea va domni în fiecare dintre noi.
	* Vom fi pentru eternitate uniţi între noi, uniţi cu Dumnezeu şi cu întregul univers.
	* Eu vreau să fiu acolo! Tu?